Адпрацаваўшы сваю частку, Іна памчалася на аўто ў Мінск. Аляксей жа, ледзь прыйшоўшы ў сябе пасля сваёй, працягласцю амаль у гадзіну, праграмы, саграваў гарбатай звязкі (“У выканаўцаў пры пастаянных выступах голас падсаджваецца, як у гэтым туры і ў Іны, і ў мяне. Чуеш?..” — Аляксей пагладзіў далонню горла). Затым выйшаў у фае і яшчэ хвілін 15 фатаграфаваўся з усімі ахвотнымі. Папярэджаных спеваком падчас канцэрта, што па яго завяршэнні пройдзе “фотасесія” з ім, аказалася шмат. Здымаліся сем’ямі і паасобку, бралі аўтографы, якія музыкант пакідаў на пласцінках, што прадавалiся тут жа (з дзясятак, напэўна, “сышло”).